revista ALHORA: d’agost 2015\nPublicat per ALHORA a les 23:09 Cap comentari: Vincles a aquesta entrada\nPublicat per ALHORA a les 0:03 Cap comentari: Vincles a aquesta entrada\nObert la convocatòria per participar en la 3a Fira de Joves Creadors de Badalona\nL’Àmbit de Joventut de l’Ajuntament de Badalona ha obert aquest dimecres, 29 de juliol, la convocatòria per participar a la 3a Fira de Joves Creadors de Badalona Connect’Art 2015, una mostra que ofereix la possibilitat de convertir la ciutat en un espai de trobada creatiu on es facilita als joves l’oportunitat de poder donar a conèixer, exposar, promocionar i intercanviar experiències a través dels seus projectes i la seva obra. La Fira tindrà lloc el dissabte 17 d’octubre, a la plaça de Pompeu Fabra.\nA la fira s’inclouran un ampli ventall d’expressions artístiques com ara la pintura, escultura, ceràmica, fotografia, artesania, disseny de roba, arts escèniques, creacions audiovisuals, entre d’altres. D’aquesta manera, es vol reforçar la viabilitat de projectes emprenedors dins del món artístic, així com ampliar la seva visibilitat a la ciutat.\nPer tal de donar-li un valor afegit al Connect’Art 2015, a més de la trentena de parades que s’instal·laran, hi haurà diversos espais dedicats a tallers d’emprenedoria artística, s’oferiran també xerrades a càrrec de professionals del món artístic i dels propis participants, i es portaran a terme intervencions que representin processos de creació en les quals hi hagi una participació activa del públic assistent. Es comptarà, a més, amb un espai especialment dedicat al món de les audiovisuals en el qual es projectaran diverses produccions.\nLes sol·licituds per participar al Connect’Art es podran presentar fins al dia 4 d’octubre enviant un correu electrònic a firajovescreadorsbdn@gmail.com on s’haurà d’enviar adjunta la documentació que es demana a les bases. Per a més informació, podeu consultar les bases a: www.badiujove.cat.\nPublicat per ALHORA a les 23:18 Cap comentari: Vincles a aquesta entrada\nBadalona.cat -El poeta Joan Argenté i Artigal va néixer al carrer de Sant Isidre de Badalona\nel 21 de juny de l’any 1931, on hi ha viscut gairebé sempre. Va fer el batxillerat a l’Institut Albéniz on tingué com a professora Maria Aurèlia Capmany, que exercí una gran influència sobre el jove estudiant, ja que a més d’ensenyar-li filosofia i llengua alemanya, li va desvetllar la passió per la literatura i el teatre. Després va estudiar Dret a la Universitat de Barcelona, professió que va compaginar amb l’escriptura al llarg de la seva vida.\nLa seva obra poètica s’inicia durant la postguerra amb el seu primer llibre de poesia El temps de tants dits (1959), guanyador del premi Joan Salvat Papasseit, i amb Cicle, bicicle, tricicle (1967). Posteriorment es reprèn en els primers anys de l’època democràtica amb Seminocturn, semidiürn, premi Carles Riba (1975) i Moviment peristàltic o aquest home, per a mi, és una pesant bombeta encesa (1976). El 1981 va guanyar el Premi Josep Maria de Sagarra de traducció teatral per La Balada del Gran Macabre, de Michel de Ghelderode.L’any 2001 recull el conjunt de la seva poesia en el volum Obres completes. Cicle, bicicle, tricicle i altres llibres. Aquest mateix any publica elPoema del Santuari de la Mare de Déu del Castell de Gallifa, advocada de l’Ecologia.\nL’any 2006 va rebre la Creu de Sant Jordi de la Generalitat de Catalunya com a reconeixement a la seva dedicació a favor de la llengua i la cultura catalanes.\nL’any 2004, en el curs dels actes de la Nit de Santa Llúcia 2004, es va estrenar a Badalona l’espectacle Vel rere vel un muntatge teatral a partir dels textos de Joan Argenté més propers al surrealisme i al teatre de l’absurd, en la línea del seu admirat Jacques Prévert.\nRecordem també que l’Espai Betúlia va produir l’exposició Joan Argenté. L’home i el personatge entre el 2 de desembre de 2010 i el 5 de febrer de 2011, com una activitat emmarcada en els actes de la Capital de la Cultura Catalana Badalona 2010. També ha editat un catàleg de l’autor Albert Ibáñez, el primer d’una nova col·lecció local de divulgació sobre personalitats del món de la paraula i les lletres que han tingut o tenen una relació amb la ciutat de Badalona.\nEl mes de maig de 2011 el poeta cedeix a l’Ajuntament de Badalona, mitjançant el Museu de la ciutat, el seu llegat cultural i artístic, susceptible d’interès per a la recerca, la seva conservació i la difusió del patrimoni cultural badaloní. A principis de maig, en concret el dia 5, Argenté va ser el pregoner de les Festes de Maig de Badalona.\nL’any 2014 es presenta al Teatre Principal l’espectacle L’Argenté de Badalona, un espectacle al voltant de la figura del poeta i la musicalització de la seva obra a mans d’Oriol Tramvia, coneixedor de l’obra de l’autor, acompanyat del grup de fusió Calamento i de la cantant gaditana Izä, amb l’objectiu d’aproximar al públic la figura del poeta, mitjançant cançons i lectures.\nEl mes de març d’aquest 2015 Badalona inaugura una biblioteca amb el nom de Joan Argenté per homenatjar en vida la figura del poeta, però també la del ciutadà actiu, compromès amb el devenir cultural de la seva ciutat i del seu país.\nDolors Sabater batllessa per Badalona en Comù\nLes línies mestres del nou govern són la transparència, la participació ciutadana vinculant i el treball a favor de la cohesió social\nDolors Sabater ha estat escollida alcaldessa de Badalona en el decurs de la sessió extraordinària del Ple de l’Ajuntament celebrada aquest dissabte 13 de juny. La nova alcaldessa ha aconseguit els vots de 15 regidors i regidores: 5 de Guanyem Badalona en Comú, 4 del PSC, 3 d’ERC, 2 d’ICV-EUiA i 1 de CiU. Recordem que el Ple de l’Ajuntament el formen 27 regidors i que la majoria absoluta ha de comptar amb el suport de 14 regidors com a mínim. El candidat del PP, Xavier Garcia Albiol, ha aconseguit 10 vots; el candidat de C’s, Juan Miguel López, ha obtingut un vot; i també s’ha registrat un vot en blanc.\nNúria Parlon reelegida alcaldessa de Santa Coloma de Gramenet\nNúria Parlon Gil, que encapçalava la candidatura del PSC a Santa Coloma de Gramenet ha estat investida novament alcaldessa d’aquesta ciutat, amb el vots dels regidors i les regidores del seu partit, que va obtenir la majoria absoluta, amb catorze representants, a les eleccions municipals del passat 24 de maig. Aquest dissabte 13 de juny s’ha celebrat el Ple de constitució de l’Ajuntament de Santa Coloma de Gramenet, on ha tingut lloc la pressa de possessió dels 27 regidors i regidores que constitueixen la corporació municipal colomenca, i la investidura de Núria Parlon com alcaldessa de la ciutat per als propers quatre anys de mandat.Després de la promesa o jurament del càrrec de tots els regidors i les regidores –del PSC (14), de Som Gramenet (6), Ciutadans (3), ICV-EUiA (2) i PP(2)-, s’ha procedit a les respectives votacions per escollir alcalde/essa. Amb 14 vots i dues abstencions, ha estat escollida Núria Parlon com alcaldessa de Santa Coloma de Gramenet per als propers quatre anys de mandat. Els grups municipals de Som Gramenet, Ciutadans i ICV-EUiA han presentat candidat/a propis i han realitzat els respectius discursos de defensa de les seves respectives votacions\nJoan Callau, cap de llista del PSC, la més votada en les darreres eleccions municipals, ha rebut 8 vots dels 21 regidors/es que formen el nou consistori\nEl socialista Joan Callau, cap de llista del PSC, ha estat elegit alcalde aquest dissabte 13 de juny durant el Ple de Constitució del nou Ajuntament.\nCallau ha rebut un total de 8 vots dels 21 regidors/es que formen el consistori. L’alcalde ha comptat amb el suport dels 6 regidors i regidores socialistes i dels 2 regidors d’ICV-EUiA. El regidor de CiU, els dos regidors d’ ERC, els dos del PP i els tres regidors de Sant Adrià en Comú han votat en blanc, els 3 regidors de C’s han votat al seu canditat, Pedro Sánchez, i els dos regidors de MES a la seva cap de llista, Isabel Marcuello.\nPSC: Joan Callau Bartolí; Filomena Cañete Carrillo; Juan Carlos Ramos Sánchez; Ruth Soto García; José Luis Martínez Cardoso; Pedro Rivero Hidalgo\nC's: Pedro Sánchez Álvarez; Óscar Marjalizo Hernández i Francisco Navarro Castellón\nSant Adrià en Comú: Joan Josep Belda Montes; Basilio Perona Cortés i Dolores Murillo García\nICV-EUiA: Gregorio Belmonte Ferrer i Gregorio Camacho Alcalde\nMES: Isabel Marcuello García i Juan Vizcaino Alonso\nERC: Rubèn Arenas García i Antoni Vélez Barajas\nPP: Jesús Ángel García-Bragado i Andreu Marín Muñoz\nCiU: Francesc Xavier Soley Manuel\nPublicat per ALHORA a les 23:38 Cap comentari: Vincles a aquesta entrada\nEl Parlament de Catalunya aprova la ILP antideshaucios\nEl Parlament de Catalunya ha aprovat per unanimitat la ILP de mesures urgents per fer front a l'emergència habitacional i la pobresa energètica .\nEs tracta d'una gran victòria col·lectiva després d'anys de lluita pel dret a l'habitatge que permetrà posar en marxa mecanismes per acabar amb els desnonaments i talls de subministrament indiscriminats, alhora que mobilitzar habitatge buit per a lloguer social.\nDijous el Parlament de Catalunya, en una sessió històrica ha aprovat la Iniciativa Legislativa Popular contra els desnonaments i la pobresa energètica, promoguda per la Plataforma d'Afectats per la Hipoteca, l'Aliança contra la Pobresa Energètica i l'Observatori DESC. Aquesta ILP s'ha tramitat en un temps rècord i ha aconseguit sumar el suport de tots els grups parlamentaris, excepte el PP que s'ha abstingut en alguns dels punts.\nEl debat d'aprovació ha estat precedit per la intervenció de dos dels portaveus de la Iniciativa Legislativa Popular. En una intervenció emotiva i contundent han resumit el recorregut de lluita que ha permès arribar fins al dia d'avui: "hem conquerit nostres drets, hem desobeït lleis injustes i avui estem aquí per canviar-les" . Les portaveus, s'han dirigit als diputats exigint que l'altura de mires del Parlament que avui ha aprovat la ILP es mantingui i que hi hagi un desplegament urgent de totes les mesures de la ILP i que se'ls doti de recursos suficients perquè puguin ser efectives.\nLa ILP aprovada al Parlament és un conjunt de mesures que pretenen donar resposta a l'actual situació d'emergència habitacional i pobresa energètica que pateix Catalunya.\nDonada l'emergència de la situació i la tardança a fer lleis per aturar aquesta sagnia, aquesta ILP s'ha tramitat amb urgència extraordinària, és a dir que, en 15 dies hem estat capaços de fer tots els tràmits perquè avui la votació hagi estat possible.Cal destacar que tots els grups parlamentaris han mantingut els seus compromisos tant en tempos com en contingut.\nEn els propers dies explicarem a fons quins efectes tindrà aquesta nova eina legal de la qual disposarem a partir d'ara a Catalunya per fer front a l'emergència habitacional però avui ja cal destacar un articulat final que respecta de forma íntegra els objectius i efectes que buscava el redactat original, que ha estat concretat, adaptat o fins i tot millorat, per posar per fi sobre la taula les tan necessàries eines de la finalment batejada com "Llei de mesures urgents per afrontar l'emergència en l'àmbit de l'habitatge i la pobresa energètica ". A més, l'articulat aprovat presenta una solidesa jurídica impecable, fet que ha estat possible gràcies al treball jurídic fet des del grup promotor però també gràcies a les aportacions dels serveis jurídics del Parlament i de les aportacions dels grups parlamentaris.\nLa llei aprovada avui pel Parlament de Catalunya no és ni de bon tros una declaració d'intencions legals sinó una bateria d'eines útils i efectives per frenar l'emergència habitacional a Catalunya:\nMesura 1 . Mecanismes que atorguin una segona oportunitat per les persones sobre-endeutades i deutores de bona fe . Mitjançant dos procediments (un extrajudicial i un judicial) es possibilita que les famílies puguin liquidar els seus deutes vinculats amb l'habitatge habitual per poder començar de nou.\nMesura 2 . Cap desnonament per a les famílies en execució hipotecària, establint l'obligació en les entitats financeres de concedir un lloguer social a les famílies en situació de vulnerabilitat residencial.\nMesura 3 . Lloguer social per a famílies en règim de lloguer en risc de desnonament, amb una important distinció entre grans i petits tenidors d'habitatge. Quan el propietari de l'immoble sigui una entitat financera o un gran forquilla d'habitatges, aquest haurà de parar el desnonament i oferir un lloguer social a la família.\nTant en casos de llançaments hipotecaris com en els de lloguer de grans forquilles, principalment bancs, fons d'inversió o grans tenidors que han comprat habitatges procedents d'execucions hipotecàries i desnonaments; l'incompliment de l'oferta de lloguer social comportés una sanció econòmica greu (fins a 90.000 euros) que s'ha inclòs en l'articulat de la llei 1/2007 catalana del dret a l'habitatge.\nMesura 4 . Creació de parc social de lloguer. S'estableix la possibilitat de resoldre la cessió temporal dels pisos buits propietat d'entitats financeres i grans forquilles d'habitatge per augmentar el parc públic de lloguer disponible.D'aquesta manera, s'afegeix una eina important més per mobilitzar el parc d'habitatges buits que amb el temps permetrà reallotjar totes aquelles famílies que ja han estat desnonades sense alternativa.\nMesura 5 . Accés garantit a subministraments bàsics d'aigua, llum i gas amb garanties per aturar els talls d'aigua, gas i llum de la població en situació d'exclusió residencial a través d'un protocol garantista que obliga a l'administració a aplicar les ajudes necessàries per evitar el tall de subministrament, en cas que l'impagament sigui per manca de recursos econòmics, a assegurar l'accés a aquests subministraments bàsics mentre duri la situació d'exclusió residencial ia establir acords amb les empreses subministradores perquè posin ajudes a fons perdut per fer front.\nEn definitiva, amb aquesta llei s'aporten per fi els mecanismes per acabar amb els deutes de per vida, els desnonaments d'hipoteca i lloguer, garantint el reallotjament en règim de lloguer social i els subministraments bàsics a totes les llars, alhora que es mobilitzaran els pisos buits perquè compleixin la seva funció social.\nLa ILP és una llei d'emergència molt necessària i un punt de partida, un important precedent a la vegada parlar de drets a serveis bàsics per anar cap a un model més just d'accés a habitatge i serveis.\nEl aprovació de la ILP habitatge tan sols ha estat possible gràcies al treball incansable de moltíssims afectats, voluntàries, activistes, entitats i col·lectius que han donat suport. Les entitats promotores de la ILP no volem amagar la nostra satisfacció per aquest èxit, que culmina més de sis anys de lluita pel dret a l'habitatge digne. No ens podem oblidar de les companyes de tot l'estat que també han estat responsables d'arribar fins aquí avui. Aquesta ILP no té voluntat només de quedar-se al Parlament de Catalunya, sinó que ha de generar un efecte dòmino en la resta de parlaments autonòmics que han de donar resposta davant d'un estat incapaç i segrestat pel poder bancari i de les subministradores.\nEl 23 juliol 2015 passarà a la història com el dia en què la ciutadania, farta de la violació de drets humans i de la injustícia, després d'un llarg camí de denúncia i autodefensa dels drets fonamentals, porta l'auto -tutela de drets fins a la redacció d'una llei que els empara i els posa per davant els beneficis de pocs.\nUn dels somnis de la PAH quan va néixer al 2009, precisament a Barcelona, era canviar les lleis injustes i tenir de justes per protegir els drets fonamentals.\nHem fet realitat aquest anhel. Seguim endavant, perquè s'ha fet un pas importantíssim per aconseguir el dret a l'habitatge però encara ens queda molt per caminar.\nAvui estat un dia històric perquè vam demostrar com el sentit comú del carrer pot entrar als Parlaments de la mà de la ciutadania organitzada per fer lleis que transformin les realitats injustes i que defensin els drets fonamentals de les persones.\nPublicat per ALHORA a les 0:09 Cap comentari: Vincles a aquesta entrada


Concursos de la Universitat de València per emprenedors\nLa Universitat de València convoca els concursos UCV5 Startup i University Junior International Entrepreneur\nEl DOGV de 2 d'agost publica la convocatòria de 2 concursos relacionats amb l'activitat emprenedora.\nEn el marc del Programa «Campus de l'Emprenedor Innovador» que es desenvolupa de manera conjunta per les cinc universitats públiques valencianes sota la coordinació de la Conselleria d’Economia Sostenible, Sectors Productius, Comerç i Treball; del Programa EMPREN+ del Vicerectorat d’Innovació i Transferència, iniciativa de suport als emprenedors universitaris; en col·laboració amb el Vicerectorat d'Ocupació i Programes Formatius i la Fundació Universitat-Empresa de la Universitat de València (ADEIT); sota l'empara dels principis del compromís de la Carta Erasmus d'Educació Superior 2014-2020; amb la finalitat de contribuir al desenvolupament en un entorn global del talent emprenedor dels i les estudiants excel·lents amb iniciatives empresarials en sectors globals; i formar en la creació d'empreses en l'àmbit internacional; el Rectorat de la Universitat de València selecciona les millors iniciatives emprenedores i idees de negoci dels i les estudiants dels diferents campus\nUNIVERSITY JUNIOR INTERNATIONAL ENTREPRENEUR\nPer una part, University Junior International Entrepreneur, obert a candidatures fins el 31 d'agost de 2018, està dirigit als i les estudiants de la Universitat de València que posseïsquen un perfil emprenedor i que estiguen matriculats en estudis de grau, postgrau o doctorat.\nLa finalitat d'aquesta convocatòria és la concessió de tres ajudes de mobilitat per a la realització de pràctiques acadèmiques externes de dos mesos de duració en organitzacions d'acollida ubicades, fora del territori espanyol, en els països elegibles del Programa Erasmus+ i relacionades amb la idea de negoci que presente la persona beneficiària. L'ajuda inclou un període de formació no presencial sobre emprenedoria internacional.\nPer altra banda, el concurs 5ucvStartup, a través del qual la Universitat de València procedirà a la selecció de les millors iniciatives emprenedores i trajectòries empresarials en els campus de la Universitat de València, atenent al seu creixement, caràcter innovador, estratègia empresarial i aportació a l'entorn a fi de proposar la seua candidatura als premis del concurs 5UCV STARTUP, patrocinat per la Generalitat Valenciana a través de la Conselleria d'Economia Sostenible, Sectors Productius, Comerç i Treball.\nEl termini de presentació de candidatures acaba el 7 de setembre de 2018.


Arquería J. Menchón - itres. comunicació, disseny & web | Granollers - Barcelona\nlogotip, papereria, lloc web\nCreació d'una nova imatge per a una empresa que destaca en el sector per l'especialització en arcs tradicionals. El personatge mongol que acompanya el nom representa d'una manera clara i ràpida la tipologia d'arc amb el que treballen i reforça el mètode d'eleboració fet a mà.\nEs dissenya i crea també el nou web de la botiga d’arqueria en consonància amb el redisseny de la imatge corporativa. Es tracta d’un web amb botiga virtual, però per la tipologia de productes i la forma de venda, la part de botiga funciona a mode d’aparador, de manera que no es poden comprar directament els productes, sinó que hi ha la possibilitat de realitzar una comanda a través d’un formulari. El web ha estat realitzat i programat exclusivament per al client, i funciona mitjançant un gestor propi autoadministrable, tant pel que fa als productes, les notícies o les imatges de la galeria.\nSuports: logotip, papereria, lloc web amb catàleg de productes.\nveure el web arqueriamenchon.com


El Servef destinarà 3,8 milions en noves ajudes a la contractació de persones parades de llarga durada – Compromís\nLa Conselleria d’Economia Sostenible, a través del Servef, ha publicat en el Diari Oficial de la Generalitat Valenciana noves ajudes perquè les corporacions locals puguen contractar a persones en situació de desocupació de llarga durada, per a la realització d’obres o serveis d’interès general.\nEl Servef destinarà 3,8 milions d’euros a aquesta subvenció que s’uneix a les ja publicades enguany per a contractar orientadors i ajudes a la contractació. El Consell destinarà enguany a les persones parades de llarga durada un total de 14 milions d’euros amb l’objecte de donar suport a l’ocupació d’aquest col·lectiu de difícil inserció laboral.\nEl Consell subvencionarà el cent per cent dels costos salarials de les persones contractades pels ajuntaments. Per a ser beneficiari de les ajudes, les persones hauran d’estar inscrites en el Servef més d’un any i haver passat per un itinerari personalitzat d’orientació.\nEl Servef, en el marc d’iniciativa social, va convocar ajudes perquè els ajuntaments amb almenys 200 aturats de llarga durada contractaren orientadors per a donar suport a la introducció en el mercat de treball de les persones que més temps estan en la desocupació. Són 109 ajuntaments els que ja s’han beneficiat d’aquests serveis. Així mateix, en el primer trimestre d’enguany s’han incorporat 55 tècnics d’orientació a les oficines Servef per a prestar serveis preferent a aturats de llarga durada.\nEls serveis d’orientació han atès durant 2016 a 20.298 persones que porten més de 12 mesos com a demandants d’ocupació, que han passat pels diferents itineraris personalitzats d’inserció, d’ocupació o d’autoocupació.


Canvi d'emplaçament poc encertat\nANNA COMAS MARINÉ I MONTSERRAT GALLART SANFELIU. CADAQUÉS (ALT EMPORDÀ).\nVolem manifestar el nostre rebuig més contundent en relació amb el canvi d'emplaçament del Festival de Música de Cadaqués, pel que ha suposat en pèrdues diverses. L'indret triat per enguany ha comportat, en primer lloc, la tala de nombroses oliveres centenàries en un dels pocs espais verds públics del municipi –S'Olivar de Sa Conca– que, fins fa poc temps, era lloc d'esbarjo i d'aprenentatge per als nens en edat escolar, i de repòs i contemplació per als veïns i visitants. Ens estem permetent el luxe d'anar talant arbres en ple segle XXI? Això per no parlar del pòrtland amb què han encerclat els troncs de les que han deixat a l'esmentat olivar, o de la mena de sorra blanca amb què s'ha recobert la superfície de l'indret, i que no se sap ben bé quina funció exacta tenen ni l'un ni l'altra...\nEn segon lloc, podem assegurar que el condicionament de l'actual espai destinat a escenari i aforament del festival és d'una lletjor absolutament incompatible amb l'estètica més elemental. Tampoc no s'entén que, si allò que es volia era un espai obert a l'aire lliure, ben diferenciat de l'església de Santa Maria, a l'hora de la veritat l'emplaçament s'hagi convertit –novament– en un lloc tancat, d'accés restringit, i amb compra de localitats únicament a través del Servicaixa.\nEn tercer lloc, «l'invent» ha suprimit del tot les manifestacions musicals que tenien lloc a Port Lligat i a la plaça de l'Estrella –aquestes sí enterament a l'aire lliure– d'accés gratuït per a tothom i que acollien espectacles veritablement populars i participatius.\nD'altra banda, pel que fa al programa del Festival de Música d'enguany, hem de lamentar la pèrdua del pes de la presència de la música clàssica i lírica, en oposició a una tradició de concerts de gran qualitat que, al llarg de trenta-sis anys, havien tingut lloc a l'església. Lamentem que –com en altres actuacions– no s'hagi consultat el poble sobre l'afer i ens sembla radicalment inadmissible que en el XXX aniversari de la seva fundació els organitzadors ni tan sols hagin tingut en compte la possibilitat de tornar a contractar l'orquestra de Cadaqués per al festival.


Tsovasar Family Rest Complex Erevan Armènia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nTsovasar Family Rest ComplexGegharkunik, Norashen, Armenia, Yerevan, Erevan, Armènia, 0411 - Veure al mapaExcel·lent8,4Basada en100comentarisTsovasar Family Rest ComplexVeure més fotos"The cottages, especially the two water-view are fantastic ga..."NimaUnited StatesVestíbulVeure més fotosVeure totes les 48 fotosMolt bona ubicació 8,5Veure al mapa8,5UbicacióParticularitats que li encantaranWi-Fi gratuït en totes les habitacionsbartransport hotel/aeroportjardí\nVeure les fotosApartament d'Una Habitació (One-Bedroom Apart...50 m21 llit extragran i 1 sofà l...Fixa les dates per veure preusVeure les fotosApartament de Dues Habitacions (Two-Bedroom A...68 m22 llits extragrans i 1 sofà...Fixa les dates per veure preusVeure les fotosCabanya de Dues Habitacions (Two-Bedroom Cott...80 m22 llits extragrans i 1 sofà...Fixa les dates per veure preus\nDistàncies i informació bàsicaaeroports a prop65 kmAeroport d'Erebuni67 kmAeroport internacional de Zvartnots (EVN)\nSobre l'allotjamentDescripcióSituat en el cor de Yerevan, Tsovasar Family Rest Complex és un lloc ideal des d'on descobrir Erevan. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Tsovasar Family Rest Complex asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, aparcament de cotxes, servei d'habitacions, transport hotel/aeroport. L'ambient de Tsovasar Family Rest Complex es reflexa en cada habitació. aire condicionat, calefacció, escriptori, mini bar, balcó/terrassa són només algunes de les comoditats a la vostra disposició. L'hotel ofereix meravelloses instal.lacions d'oci com platja privada, piscina exterior, parc infantil, billar, ping pong que faran de la vostra estada una experiència inoblidable. Sigui quina sigui la seva raó per visitar Erevan, el Tsovasar Family Rest Complex és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxesservei de llançadora Lloguer de cotxestransport hotel/aeroport Coses a fer, maneres de relaxar-seesports d'aigua (no motoritzats)ping pongplatja privadajardípiscina [exterior]visites turístiquesÀpats, begudes i refrigeribarRestaurants instal.lacions de barbacoaservei d'habitacions Serveis i comoditatsservei de bugaderiazona de fumadors Per als nenshabitació familiarParc Accésascensorrecepció [24 hores]s'admeten animals de companyiaDisponible a totes les habitacionsarticles de tocadorescriptoriplat de dutxaassecador de cabellestris de cuinareproductor de DVD/CDbarnussosforn microonessala d'estarcalefaccióinsonoritzaciótelevisió de pantalla planaempolles d'aigua de cortesianeveraTV satèl•lit/cableMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Diari d'un excursionista: de maig 1983\ndiumenge, 29 de maig de 1983\nSortida SEAM a Montserrat (Agulles)\nSortida del SEAM a Montserrat (Agulles) el dia 29 de maig.\nEn David en Benji, l'Isabel, la Carme, la Carol, etc... i jo fem varies agulletes a Montserrat en plan d'iniciació.\nLa Pelada, per la VN (III)\nAgulla del Sol Ponent, via Diedre (III+)\nAgulla del Capdemunt, per la VN (III)\nLa Figuereta (IV).\nDesprés baixem a dinar al Bruc.\ndimecres, 25 de maig de 1983\nEscalada a Castelldefels el dia 25 de maig.\nUn dimecres per la tarda anem en Benji, l'Ismi, la Carme i jo a fer la via Chumi-Chumez (MD, A0).\nJoi i la Carme fem la 1a tirada. L'Ismi fa la segona fins la mitat on fem reunió i pujo, després intento passar l'A0 però falta un CLAU !! i, com que no porto material, abandonem, ja de nit, amb un rapel.\ndilluns, 23 de maig de 1983\nIX Jornades d'Alta Muntanya - Bessiberris\nIX Jornades d'Alta Muntanya als Bessiberris els dies 21, 22 i 23 de maig.\nEn Roman en Jordi i jo, fem de controls el primer dia del ral·li, així que pujem dissabte a dormi a la gelera de Bessiberris. La pujada del llac superior, a on plantem la tenda a 2.800m, es esgotadora i on arribem després d'una magnifica nevada de neu pols.\nAmb un fred que pela, entrem a la tenda i després de posar-nos en contacte, per radio, amb el campament anem a dormir. Espassa tota la nit nevant.\nL'endemà recuperem el contacte amb el campament i ens diuen que han sortir 9 dels 12 equips inscrits. Nosaltres pensàvem que no sortirien, així que ens vestim de pressa i corrents i baixo cap el llac per veure per on estan els equips i de seguida trobo a 3 que estan a una mitja hora per sota nostre. Faig senyals a en Roman perquè tirin amunt a obrir traça cap el Coll d'Avellaners. Arribo al coll obrint traça amb els equips trepitjant-nos els talons.\nAl coll ens reunim tots plegats i parlem amb el campament.\nEs decideix continuar el ral.li ja que sembla que el temps s'estableix una mica, tot i la nevada caiguda. De totes maneres en Jordi decideix arribar al Bessiberri Central. Així jo obro la traça fins el Bessiberri Sud, on deixo el llibre de firmes, i torno endarrere per obrir traça fins el Comaloforno, per un llarg flanqueig (amb risc d'allaus) i una canal final amb cornisa. Després anirem fent d'equip escombra cap el campament a la Boca Sud del Túnel de Viella, on arribem a mitja tarda.\nAnem a sopar una pizza a Viella i l'endemà a dormir fins tard, fa un dia poc acollidor.\nDels 7 equips que surten nomes 5 es classifiquen, 4 equips fan el Pic de Conagles i un el Tuc Comtessa per una canal diferent a la prevista per l'organització.\nPer fi fem el dinar de comiat a Pont de Suert i desprès calma, i caravana a Montserrat, tornem a Barcelona.\nEtiquetes de comentaris: 3000, alta muntanya, Pallars Jussa, ral.lis\ndimecres, 18 de maig de 1983\nSortida d'escalada al Pic del Martell de Castelldefels el dia 18 de maig\nDimecres per la tarda, en Benji i jo,anem a escalar a Castelldefels. Comencem la primera tirada de la Retorno Magico, faig de primer una tirada bastant forteta, però maca la primera part; després ens perdem i anem a parar a la Scorpio. De nit tornem a Barna.\ndiumenge, 15 de maig de 1983\nSortida d'escalada a Montserrat els dies 14 i 15 de maig.\nEn Paco Cabrera, en Miquel, la Lidia i jo fem dissabte la via GAM de la Portella Inferior.\nDiumenge, en Miquel fa un "saque" a la primera tirada de la Gómez-Xalmet de la Prenyada i pleguem.\ndiumenge, 8 de maig de 1983\nSortida d'escalada a Castelldefels el dia 8 de maig.\nEn Roman, en Benji, la Carme i jo anem dimecres per la tarda a Castelldefels.\nEns "liem" a fer la tirada forta de la Chumi-Chumez (MD+, A0). Tenim bastants problemes pero per fi, i ja de nit, guanyem les poques tirades que ens separen del Pic de Martell.\nPreparació IX Jornades d'Alta Muntanya\nSortida de preparació de les IX Jornades d'Alta Muntanya de l'AEM els dies 7 i 8 de maig.\nEl dissabte en Roman, en Jordi i jo, pujem a dormir amb les tendes Iglo al llac Superior de Bessiberri. Plou i la neu es pasta.\nL'endemà, de bon mati, pujem per la Bretxa Trezcases al Bessiberi Central (3.008m) amb sortida molt dreta (40º) i després sense dificultats fins al cim. Tornem fent "culenwagen" fins al campament. el pleguem i baixem fins el "tumovil". Tot seguit comença a ploure i tornem a Barcelona.\nIndex Fotos: 058.001-010\nEtiquetes de comentaris: 3000, alta muntanya, Pallars Jussa, Pirineu, ral.lis\ndimecres, 4 de maig de 1983\nSortida d'escalada al Climbing Park de Castelldefels el dia 4 de maig.\nEl dimecres per la tarda anem en Pep Manel, l'Anna Garcia, En Benji, la Carme i jo a Castelldefels.\nAnem a la placa on fem la Bavaresa de la dreta i 3 vies per la placa, tot molt fort (MD), pero assegurats des de dalt.\nZona molt bona però no per anar-hi sovint.\ndiumenge, 1 de maig de 1983\nSortida d'escalada al Climbing Park de Castelldefels el dia 1 de maig.\nEn Pep Manel i jo variem els nostres projectes d'anar a la Paret de l'Aeri (Montserrat), gracies a un fabulós constipat, i fem, a Castelldefels, la via Reserva (MD) molt maca i una tirada mantinguda.


El govern fa el buit a la Web Summit, que marxa a Lisboa - Liffey\nEl govern fa el buit a la Web Summit, que marxa a Lisboa\nLa Web Summit de l'any passat / Foto: Web Summit via Twitter\nFa uns dies els organitzadors de la Web Summit, una trobada amb els gurus d'internet, van anunciar que a partir de l'edició de l'any que ve la cimera se celebraria a Lisboa i ho van justificar per la deixadesa del govern a l'hora de satisfer les seves demandes, no només econòmiques sinó també de logística, com tallar el trànsit en alguns carrers o atorgar certa preferència als convidats VIP. Com a prova van publicar alguns correus electrònics intercanviats amb diversos departaments del govern en què alts funcionaris mostraven força desgana amb el tema.\nSemblava que la cosa s'havia calmat però ara s'ha sabut que ni el Taoiseach Enda Kenny ni cap ministre tenen la intenció de participar a l'esdeveniment, malgrat que entre els aproximadament 30.000 participants hi va la flor i nata del sector i se solen tancar acords milionaris entre països que volen atraure inversió tecnològica i empreses que cerquen incentius econòmics i fiscals.\nLa raó adduïda pel departament del Taoiseach per no anar-hi és que Enda Kenny va rebre la invitació massa tard, divendres al vespre, i havia de contestar abans del diumenge al migdia. Segons un portaveu del departament, la carregada agenda de Kenny ha fet que no s'hagi trobat cap forat per anar a la Web Summit tot i que hom creu que és més aviat una rebequeria de nen petit provocada pel fet que la Web Summit hagi decidit de trasllardar-se a Lisboa.\nURL curta: ves.cat/mgnp\nTot cap a Lisboa\nLa Web Summit es queda sense... connexió a internet


El càmping de Montblanc acaba les obres de la coberta de la piscina | EFMR.cat\nInici Notícies El càmping de Montblanc acaba les obres de la coberta de la...\nEl càmping de Montblanc acaba les obres de la coberta de la piscina\nEl càmping Montblanc Park ja ha acabat les obres de la coberta de la piscina que va estrenar l’estiu passat. Aquesta nova estructura retràctil, que es va acabar per Sant Joan, permetrà tancar la piscina i utilitzar-la també en temporada baixa. A més, el càmping i l’ajuntament estan treballant per signar un conveni per tal que la gent de Montblanc i la Conca de Barberà la pugui utilitzar durant l’hivern.\nEl director del càmping, Wallid Hanini, destaca que “estem treballant per arribar a un acord amb l’Ajuntament per obrir la piscina a la gent de Montblanc i la Conca”. Explica que les dimensions de la piscina possibilitaran dur a terme natació, però també activitats com aquagym o natació per a les escoles.\nÀUDIO: El director del càmping explica la millora\nEl conveni encara no s’ha signat, però la voluntat de les dues parts és arribar a un acord el més aviat possible, i que quan acabi aquesta temporada d’estiu ja es pugui utilitzar com a piscina coberta. La voluntat del consistori és que quan acabi la temporada d’estiu de la piscina municipal, es pugui utilitzar la piscina coberta, a excepció dels mesos en que el càmping tanca per millorar les instal·lacions de cara a la propera temporada. Ho ha explicat l’alcalde, Josep Andreu, que ha assegurat que “esperem arribar un acord, i sinó ho aconseguim doncs haurem de mirar com construir una piscina coberta, una de les reivindicacions de la gent de Montblanc”.\nÀUDIO: L’alcalde de Montblanc espera arribar a un acord\nLa nova piscina es va estrenar l’estiu passat, i és ja un dels grans atractius del càmping, que ara es troba a ple rendiment. De fet. les seves instal·lacions acullen els mesos d’estiu a més de 3.000 persones.\nArticle anteriorDiversos bars de l’Espluga organitzen un concurs de truita de patates\nArticle següentLes Setmanes de la Joventut inicien les festes estiuenques de la Conca


Del negre al blanc (Joan Maria Pou)\nJOAN MARIA POU 26/02/2013 00:00\n260x366 Cristiano Ronaldo després de fallar una ocasió de gol durant el partit d'anada al Bernabéu. / JUAN CARLOS HIDALGO / EFE Cristiano Ronaldo després de fallar una ocasió de gol durant el partit d'anada al Bernabéu. / JUAN CARLOS HIDALGO / EFE\nHipòtesi 1: el Barça queda eliminat de la Copa al Camp Nou contra el Madrid. Els de Mourinho, reforçats, superen el United i es classifiquen per als quarts de final de la Champions. El 12 de març el Barça, encara sota els efectes de les ferides del clàssic, no és capaç de remuntar el dos a zero contra el Milan i se'n va al carrer. Tenint en compte que la diferència de punts respecte al segon i el tercer classificats a la Lliga és pràcticament definitiva, la temporada s'ha acabat al Camp Nou. Un títol molt important al sarró del Barça, però l'estat d'ànim al vestidor i a l'entorn és de depressió profunda. El Madrid pot guanyar la décima . El Barça s'ho haurà de mirar per la tele. Por, tristesa i decepció. Sembla mentida, però una Lliga guanyada així no és suficient.\nHipòtesi 2: el Barça elimina el Madrid i recupera les bones sensacions que tenia abans de la patacada de San Siro. El Camp Nou viu una nit d'èxtasi i es conjura per empènyer l'equip cap als quarts de final de la Champions. El Madrid, tocat, busca excuses de mal perdedor (per variar una mica) i afronta el partit d'Old Trafford amb dubtes. El United aprofita el resultat del primer partit i la debilitat del Madrid i passa ronda. És 5 de març i la temporada del Madrid s'ha acabat. Crisi virulenta al Bernabéu. Tothom esmola els ganivets i comencen a rodar caps. Mentrestant el Barça torna a mostrar la seva millor versió i elimina el Milan. La famosa i tòpica màgia del Camp Nou s'imposa al catenaccio i el Barça accedeix als quarts de final de la Champions. El triplet continua sent factible.\nEntre aquestes dues hipòtesis extremes, entre el negre absolut i el blanc nuclear (que en aquest cas seria bo), evidentment, hi ha una paleta de grisos per a tots els gustos. En tot cas, però, sembla bastant evident que el partit d'aquesta nit, tot i que sigui de Copa del Rei (a priori un títol menor), és un dels més determinants de la temporada. Amb la Lliga virtualment al Museu Josep Lluís Nuñez i amb el Madrid i el Barça en una situació delicada a la Champions, el duel directe d'aquesta nit ho pot marcar tot. Si el Madrid queda eliminat es jugarà el curs a Manchester. Arriscat. El Barça necessita tornar a ser protagonista d'un partit especial, ha de recuperar el domini del joc en un duel del màxim nivell, ha d'eliminar el Madrid per sentir-se una altra vegada capaç de superar qualsevol repte, fins i tot el de remuntar un dos a zero contra un Milan ultradefensiu.\nNo hi haurà una pilota plena d'estrelles al cercle central, ni sonarà un himne emocionant abans de la salutació entre els jugadors, ni veurem senyors de la UEFA preocupant-se per collonades, però aquesta nit es juga un dels partits de l'any. La competició petita, la torna del futbol espanyol, s'ha convertit en el centre d'atenció absolut. Quines coses.


Germans nostres - Parròquia de Centelles Germans nostres\nInici » Pregàries » Germans nostres\nGermans nostres, que esteu en el primer món.\nPerquè el seu nom no sigui blasfemat,\nperquè vingui a nosaltres el seu Regne,\ni es faci la seva voluntat, no només al cel sinó també a la terra.\nRespecteu el nostre pa de cada dia,\nrenunciant, vosaltres, a l’explotació diària.\nNo us entossudiu a cobrar-nos el deute que no hem contret,\ni que us van pagant els nostres infants,\nels nostres famolencs, els nostres morts.\nNo caigueu més a la temptació del guany, del racisme, de la guerra;\nque nosaltres mirarem de no caure\na la temptació de l’odi o de la submissió.\nAns deslliureu-nos, els uns als altres, de qualsevol mal.\nQue només així podrem resar plegats l’oració de família\nque el germà Jesús ens va ensenyar:\nPare nostre, mare nostra, que esteu en el cel i en la terra.\nBisbe PERE CASALDÀLIGA i PLA\nEiV. 93 – La lluita contra el ídols


Atles Esports recapta 607,17 € per a la Marató de TV3 – Atles esports\n21 de gener de 2015 Atles Esports\nAtles Esports l’ha fet bategar!\nLes instal·lacions esportives del CEM l’Espanya Industrial i la Bordeta han recaptat 607,17 € per a la Marató de TV3 dedicada a la investigació de les malalties del cor.\nEl diners provenen de les inscripcions al I Duatló Indoor Atles del passat 13 de desembre, les noves altes durant la campanya ‘Aquest Nadal, no caiguis en la temptació i fes-lo bategar’ i els donatius que les persones usuàries han deixat a les guardioles que hi havia instal·lades a les recepcions dels centres esportius.\nSants amb La Marató!\nEls diners recaptats a les instal·lacions esportives se sumaran als recaptats a l’activitat ‘La Marató de Sants’, impulsada per AVCI El Triangle de Sants on una vintena d’entitats dels nostres barris van organitzar diferents accions solidàries per aconseguir diners per a la Marató de TV3.


Novetats documentals: Maig 2016 | Centre de Recursos i Documentació de les Dones\nNovetats documentals: Maig 2016\n18 Mai 2016 · by donessantboi\t· in Novetats documentals.\t·\nEl Fons Documental del CRDD funciona com una biblioteca, si veniu durant el seu horari d’apertura podeu agafar obres en prèstec durant un mes. Aquest mes de maig, el fons documental del CRDD incorpora les següents obres:\nL’amor és un espai en el qual podem ser nosaltres mateixos , en el qual podem créixer i en què sentim que vam triar l’altre cada dia. Si la nostra vitalitat s’apaga , les nostres il·lusions es trenquen constantment i sentim terror a quedar-nos sols, tot i ser infeliços, és que vivim en una parella tòxica En aquest manual, Silvia Congost ens ofereix les claus per reconèixer i abordar la dependència emocional a la vegada que ens descriu com superar-la i trobar el camí cap a la curació.\nAquest llibre recull reflexions recents de l’autora sobre el gènere i la sexualitat, centrant-se en el nou parentiu, la psicoanàlisi i el tabú de l’incest, el transgènere, el intersexe, les categories de diagnòstic, la violència social i la tasca de transformació social. A partir de la teoria feminista i la teoria queer, Butler considera les normes que regeixen -i no ho aconsegueixen- el gènere i la sexualitat en tant que vinculades a les restriccions d’una categoria recognoscible de persona. El llibre suposa un replantejament del seu pensament inicial sobre la performativitat del gènere a El género en disputa. En aquesta obra, la crítica a les normes de gènere se situa clarament dins el marc de la tenacitat i la supervivència humanes. «Fer» el propi gènere exigeix en ocasions «desfer» les nocions dominants de la categoria persona. L’autora escriu sobre la «nova política del gènere» sorgida en aquests últims anys, una combinació de moviments interessats pel transgènere, la transsexualitat, el intersexe i les seves complexes relacions amb la teoria feminista i la teoria queer.\nCuaderno de ejercicios para aprender a amarse, a amar y a ser amado (a)\nAquest petit manual t’ajudarà a explorar el teu quocient relacional amorós. Després del quocient intel·lectual , el quocient emocional o el quocient relacional (capacitat més o menys gran de relacionar-se amb algú , ha arribat l’hora de permetre que cada persona s’interrogui sobre els seus recursos per poder estimar-se, amb el respecte envers ella mateixa, amb generositat i benevolència. Estimar-se en confiança per poder estimar sense possessivitat , sense l’angoixa de perdre l’altre, sense imposar l’amor com un deute a retornar. I per tant, reunir totes les condicions per poder ser estimat amb la mateixa llibertat.\nSOS… Mi chico me pega pero yo le quiero.\nCómo ayudar a una chica joven que sufre malos tratos en su pareja\nEl llibre és una guia per reconèixer el maltractament i per sortir-ne des de la perspectiva de la vivència de les i els joves. Narra testimonis de noies joves , parla de mites i idees errònies sobre l’amor , de com aquesta societat patriarcal crea la socialització de gènere… S’analitzen alguns casos reflectits en els mitjans de comunicació espanyols i inclou testimonis de joves que han superat positivament la violència de gènere. L’autor proposa pautes per a la prevenció, un pla d’autoprotecció personal i orientacions sobre com actuar en situacions de maltractament.\nLa modista i altres dones\nCarme Via Sala\nguanyadora del VIII Concurs narrativa Delta 2015-2016\nLa Maria Rosa és la modista d’un poble petit, té molt bones mans per a cosir i, quan s’acosten les celebracions locals com la Festa Major, les dones l’omplen d’encàrrecs perquè volen lluir les millors gales.\nSom als anys cinquanta. Com ens explica l’autora a casa es tenia nevera de gel i a les merceries es plegaven punts de mitja; en aquest context i durant dècades, anar a ca la modista era habitual.\nAprofitant la relació que s’establia amb les clientes, ens endinsem en el món femení, quan les dones encara havien de viure lligades a la sort de l’home amb qui es casaven i competir en bellesa i ben vestir amb les altres dones, com la nouvinguda casada amb el batlle, la dona del farmacèutic, la de l’amo de la fàbrica, les noies casadores o l’amiga que pateix la violència masclista.\nLa modista és econòmicament independent, viu amb molta solitud i sense pensar en ella. “Feia el seu ofici amb una gran destresa, era tota la seva vida”. La modista seria una psicòloga actual a qui les dones expliquen les seves penes i alegries, “dones que acudien a ella, tant per la seva destresa en l’agulla, com per ser escoltades”.\nEtiquetes: Concurs Lliterari Delta, Feminisme, Igualtat, Lectures Recomanades, Sexualitat, Societat i cultura, Violència Masclista\n← Dia Internacional d’Acció per la Salut de les Dones 2016\nACTIVITAT ANUL·LADA L’escriptora Gemma Lienas visita la Biblioteca Jordi Rubió i Balaguer →


Senyor Pirotècnic, pot començar la… : 400 colps\nSenyor Pirotècnic, pot començar la…\nFiled Under alumnat, centres, cinema\nDe vegades passa que a qui tens més a prop li fas menys cas. Així ens ha passat amb Josep Arbiol, per qui sentim una afectuosa proximitat tant per la tasca realitzada com per alguns moments compartits, especialment en festivals. Josep ja ha deixat el CEIP Colon de Benetússer on va realitzar una tasca pedagògica amb l’audiovisual increïble. Actualment treballa al CEIP Teodor Llorente de València i si bé volia prendre’s un temps sabàtic pel que fa a la producció, no ha pogut deixar de liar-se, una vegada més, la manta al coll.\nAixí que ara ens convida a l’estrena del darrer projecte on ha estat implicat: Senyor Pirotècnic, pot començar la… Aquest és un projecte global on han participat 246 xiquets i xiquetes de 3 a 12 anys des d’Educació Infantil a 6é d’Educació Primària. La història és una metàfora de la situació de l’ensenyament al País valencià en el dia d’avui. Era la primera vegada que un projecte d’aquest tipus es desenvolupava en aquest centre i ha estat un èxit de participació i col·laboració tant de xiquets/es com de professorat i la sempre inestimable ajuda i suport d’AMPA i tants pares i mares.\nLa projecció tindrà lloc el divendres 27 d’abril al Teatre El Micalet de València i en sessions contínues a les 18.30, 19.30, 20.30 i la sessió golfa a les 21.30 hores. Nosaltres assistirem si res no ho impedeix, doncs la imatge que acomanya l’apunt ja ens ha imantat. Vos esperem.\n10 Responses to “Senyor Pirotècnic, pot començar la…”\nJosep Arbiol on abril 19th, 2012 12:33 am\nCom sempre…..oh, benvinguts, passeu passeu….de les tristors farem fum, casa meua és casa vostra….\nGràcies amics i us espere al Micalet.\nantonio on abril 19th, 2012 12:24 pm\nEnhorabona per la nova producció. En Benetússer et trobem a faltar. Sort i allí estarem. Una abraçada\nAinhoa Berástegui on abril 19th, 2012 1:57 pm\nAl CEIP Teodor Llorente evidentment estem molt contents de tindre a Josep entre nosaltres. La experiència del curt totalment positiva i a més el projecte ha vingut en un moment perfecte…\nSegur que, igual que els anteriors, serà tot un èxit!\nBelén on abril 19th, 2012 2:52 pm\nEnguany el CEIP Teodor Llorente, a pesar d’estar com està de vellet, s’ha transformat: hui és una escola alegre, entusiasta, dinàmica, jove,participativa,…. Això ha sigut gràcies a la forma de ser de Josep, que amb el seu somriure i entusiasme, ens ha impregnat de positivisme i il·lusió. També és veritat, que tant mares/pares, mestres i alumnat ens hem volgut pujar al carro amb ell.\nAquest curtmetratge serà un èxit, tal i com està hui en dia la situació en l’ensenyament públic, i si no espereu que s’estrene i voreu,… voreu el que diuen de la pel·li.!\nJosep Arbiol on abril 27th, 2012 12:01 am\nPer raons alienes a nosaltres ens hem vist obligats a canviar l’estrena a l’IES ABASTOS amb el mateix horari previst. Un avantatge, el lloc té el doble de capacitat i sereu tots i totes benvinguts i benvingudes. Vinga, us esperem.\nTràiler de “Senyor pirotècnic, pot començar la…” : 400 colps on juny 7th, 2012 12:05 am\n[...] vos vàrem informar en el seu moment de l’estrena de Senyor Pirotècnic, pot començar la…, un projecte global [...]


Joana Hurtado, nova directora de la Fàbrica Fabra i Coats Joana Hurtado, nova directora de la Fàbrica Fabra i Coats – Tot Barcelona | Notícies i Informació d'actualitat a Barcelona\nJoana Hurtado, nova directora de la Fàbrica Fabra i Coats\nEl jurat ha tingut en compte la seva "excel·lència" al capdavant de les exposicions de Can Felipa\nRedacció 04/04/2019 8:05 pm\nLa Fàbrica i Centre de les Arts Contemporànies de Barcelona Fabra i Coats ja té nova directora: Joana Hurtado. Així ho ha decidit el jurat del centre, que ha valorat la proposta d’Hurtado recordant, a més, “la seva excel·lent tasca al front del servei d’exposicions de Can Felipa”, al Poblenou. També ha destacat que el projecte prové “d’una professional procedent del sector de les arts visuals” amb un “profund coneixement del sector emergent a la ciutat”, recull l’ACN.\nSegons la comissió que s’ha encarregat de rebre els 24 projectes per dirigir la Fabra i Coats, la direcció de Joana Hurtado facilitarà que la fàbrica es converteixi en un “referent en la mediació entre els artistes i la seva carrera professional”. En la mateixa línia, han reconegut que la idea de l’actual directora artística i executiva del programa d’Arts Visuals de Can Felipa destaca per “la viabilitat, concreció i coherència en les propostes de gestió d’un espai tan complex”.\nLa comissió assessora l’han integrat Íngrid Guardiola i Martina Millà, membres del Comitè Executiu del Consell de la Cultura de Barcelona; Valentin Roma, director de La Virreina Centre de la Imatge; Lluís Nacenta, director d’Hangar; Carles Sala, director de Cultura Proximitat de l’ICUB, i Carme Turégano, gerent del districte de Sant Andreu, especifica l’ACN.\nAnteriorment, Hurtado ha estat comissària de diverses exposicions i cicles, així com membre de l’equip assessor del festival Panoràmic de cinema, fotografia i nous llenguatges i narratives audiovisuals. És llicenciada en Història de l’Art (Universitat de Barcelona), Màster en Comunicació cultural i Crítica d’Art (Universitat de Girona), i diploma d’Estudis Avançats (DEA)/Màster 2 en Recerques Cinematogràfiques i Audiovisuals (Université Sorbonne Nouvelle Paris III).\nFabra i Coats Sant Andreu\nLa Xarxa d’Economia Solidària tindrà un espai fix a la Coats Fabra\nRaül Refree i Isaki Lacuesta, junts contra l’era dels ‘mòbils policies’ a la Fabra i Coats\nL’Ajuntament diu que els pisos per a joves de la Fabra i Coats són per a parelles o companys de pis\nConcert al ‘backstage’ de Moritz, techno al Fòrum i sexe prohibit: deu plans per al cap de setmana


Els empresaris estan obligats a comunicar l'alta o, si escau, la baixa i la variació de les dades relatives als treballadors que ingressen o cessen en la prestació de servicis en la seua empresa.\nIgualment, quan el treballador es trasllade a un centre de treball del mateix empresari situat en una província diferent, s'haurà de promoure la baixa en la província de procedència i l'alta en la de destinació. També correspondrà presentar l'alta o la baixa quan per qualsevol causa siga procedent la seua adscripció a un compte de cotització diferent.\nEn cas d'incompliment per part dels empresaris de les obligacions indicades en l'apartat anterior, els treballadors per compte d'altres podran instar directament de la Tresoreria General de la Seguretat Social la seua alta, baixa o variació de dades, segons escaiga, en el Règim d'enquadrament.\nEls treballadors per compte propi o autònoms estaran obligats a comunicar directament l'inici o el cessament de les seues activitats, a l'efecte de les altes, baixes i variacions de dades en el Règim en què figuren inclosos.\nEls treballadors inclosos en el Sistema Especial per a Empleats de la Llar que presten servicis durant menys de 60 hores mensuals per ocupador podran assumir les obligacions d'enquadrament, altes, baixes i variacions de dades.\nLa Direcció Provincial de la Tresoreria General de la Seguretat Social o l'Administració podrà efectuar d'ofici les altes, baixes o variacions de dades dels treballadors quan, com a conseqüència de l'actuació de la Inspecció de Treball i Seguretat Social, de les dades que consten en les Entitats Gestores o per qualsevol altre procediment es comprove l'incompliment de l'obligació de comunicar l'ingrés, cessament o variació de dades dels treballadors per part de les empreses o, si escau, dels treballadors obligats a efectuar-la.


El jove jugador grec s'emporta un duel dur i igualat, i lluitarà pel seu primer Masters 1000 contra Djokovic\nDissabte, 11/05/2019 | Actualitzada 12/05/2019 - 00:20\nEl grec Stefanos Tsitsipas es va classificar dissabte per a la final del Mutua Madrid Open al vèncer a la Caixa Màgica Rafael Nadal en un dur i igualat duel resolt per un 6-4, 2-6 i 6-3. "Probablement ha sigut una de les victòries més dures de la meva carrera", va declarar a peu de pista. A l’atenès, que jugarà la segona final del Masters 1000 de la seva carrera, l’espera a la final (18.30 hores. Teleesport) el número 1 del món, un Novak Djokovic que en el primer torn s’havia desfet de l’austríac Dominic Thiem.\nNadal no va començar amb bon peu el partit. Va cedir la seva sacada i, tot i que de seguida la va recuperar, va acumular més errors dels esperats després de l’exhibició de divendres davant de Stan Wawrinka. El manacorí va patir per conservar els seus dos següents serveis, en un aixecant una bola de ruptura i en el segon arribant al 'deuce' després de tenir un 40-0.\nJoventut i barra\nTsitsipas tampoc estava fi, però el jove fenomen atenès (20 anys) va demostrar prou desimboltura com per, servint amb 3-2 i 0-40 en contra, encadenar 5 punts consecutius que van minar els ànims a la Caixa Màgica. El mallorquí encara va poder contrarestar una ruptura més, però amb un 5-4 i servei el número 9 del món, que arribava amb set triomfs consecutius després de guanyar la setmana passada a Estoril, ja no va perdonar i es va adjudicar el primer set per 6-4, el primer que esgarrapava a Nadal en els seus quatre duels.\nNadal celebra un cop guanyador contra Tsitsipas. / EFE / ÓSCAR RODRÍGUEZ\nResoldre el primer servei del segon parcial amb un joc en blanc va canviar la dinàmica del xoc per a Nadal. El mallorquí va decidir que el festival de ruptures havia acabat, almenys amb el seu servei. Va guanyar mobilitat, la pilota li va començar a córrer com no ho havia fet en tot el partit i els angles van començar a caure al costat correcte de les línies.\nTsitsipas va mostrar fissures que Nadal va convertir en esquerdes per adjudicar-se la mànega per 6-2. Una dada curiosa de la realització televisiva mostra el canvi entre les dues mànegues: les boles de Nadal van passar de mitjana 28 centímetres més a prop de la xarxa en el segon parcial, conseqüència dels cops més durs, plans i decisius.\nPerò el grec no volia renunciar a tornar a una final de Masters 1000. Nadal semblava tenir a l’abast el 2-0, però Tsitsipas va posar l’1-1 i va arribar a tenir dues boles de ruptura en el següent joc. Les va malgastar i va deixar escapar un crit de desesperació que va sonar a renúncia, però en el següent servei de Nadal va veure la seva oportunitat després d’un error no forçat de l’espanyol i no va tenir pietat.\nNadal serveix a la Caixa Màgica / EFE (RODRIGO JIMÉNEZ)\nEl número 2 mundial va tenir dues boles de 'break' per igualar a tres, però se li van esfumar per a decepció del públic madrileny, que patia al veure el seu ídol en una situació molt complicada, sense gairebé temps per reaccionar i davant d’un rival valent i sobrat de qualitat. Un genial cop guanyador i un incomprensible error de Nadal al voleiar a la xarxa van posar l’atenès amb dues ruptures d’avantatge i l’opció de resoldre amb el seu servei (5-2).\nNo ho va aconseguir a la primera, cosa que va fer creure en el miracle a la Caixa Màgica (5-3). Amb el servei de Nadal, Tsitsipas va disfrutar tres boles de partit que l’heroi local va poder aixecar agònicament, però la quarta va decantar el duel per al jove aspirant, que als 20 anys va derrotar el millor tennista de la història sobre terra a la seva pròpia casa.


La música als espais públics\nMolts restaurants consideren de bon to la presència de música ambiental, que redueixi el soroll de la vaixella o la incomoditat d’un silenci. També els ho sembla a línies ferroviàries, supermercats, serveis d’atenció telefónica o a les sales d’espera, regalant-nos un fil musical que, tot i no haver-lo sol·licitat, pot resultar balsàmic. Fins a quin punt, quins són els límits entre ús i abús de la música?\nPianista i gestor musical graduat per l'Esmuc.\nDirector de www.otocreations.com\nCom a músic, la idea de fil musical m’evoca versions instrumentals rebullides de cançons dels Beatles, música clàssica al tren i un bucle de 45 segons de Britney Spears que es repetirà deu vegades abans no m’atengui la operadora. Com a musicòleg, en canvi, em sembla fascinant: una combinació del pitjor malson d’Adorno i de neuromusicologia aplicada. M’explicaré...\nQuan fa gairebé cent anys es va fundar l’empresa Muzak, la primera empresa de fil musical, es dirigia a un mercat que ja existia: la ràdio ja era corrent i alguns grans magatzems fins i tot tenien emissora pròpia. Muzak, però, es preuava de no oferir entreteniment, sinó tecnologia empresarial: afirmaven que la seva música havia estat dissenyada per a fondre’s amb l’entorn i millorar o bé la productivitat dels treballadors, gestionant el seu ritme de treball i de concentració, o bé les vendes, suggestionant als clients perquè romanguessin més temps als comerços: la “música de fons” (background music), els arranjaments instrumentals de música popular que tots coneixem; música per a ser sentida, no escoltada.\nEn aquest cas, doncs, el més rellevant de la música no és la seva dimensió social o cultural (de fet, ni tan sols l’hem d’escoltar) sinó el seu (pretès) efecte neuro-psicològic o fins i tot acústic (si parlem d’esmorteir el soroll de coberts i converses alienes als restaurants). La música esdevé una eina, una tecnologia i, atesa la seva inconspicuïtat, ho fa malgrat ella mateixa. I atès que està pensada per actuar sobre el nostre inconscient, ho fa malgrat nosaltres mateixos.\nAra bé, la proliferació d’associacions com la britànica Pipedown demostra que un sector de la població no tan sols escolta el que només hauria de sentir, sinó que a més, no els agrada; i per motius tan diversos com la qualitat de la música (músics, melòmans i seguidors de l’escola de Frankfurt), la seva monotonia (clients i treballadors de comerços, especialment per Nadal) o els seus efectes acústics (els sords parcials, que depenen d’audífons).\nPel que fa als músics, penso que probablement som hipersensibles a la música, incapaços de deixar de fixar-nos en ella per molt inconspícua que sigui. I precisament perquè fem d’ella la nostra professió, potser a alguns ens costa veure-la relegada a la categoria de mobiliari (malgrat Satie), o d’eina comercial.\nPer tant, a l’hora de plantejar-me quins són els límits de l’ús de la música ambiental m’haig de plantejar qui la fa servir i amb quina finalitat. Quan els empresaris i administradors dels espais públics contracten un servei de fil musical (o se’l fan ells mateixos), ho fan per millorar la nostra experiència al seu restaurant, comerç, etc.? Aleshores, penso que potser simplement estan mal informats pel que fa a la música “que agrada a tothom”. Ara bé, si el que volen és influir en el meu comportament sense que me n’adoni, com a potencial treballador, client o vàndal de vagons de tren m’haig de demanar: de debò cal?\nLa presència de la música en espais públics o semipúblics (estacions, places comercials, botigues, serveis d'atenció telefònics etc.) forma part de la nostra quotidianitat més immediata. I és a causa de la nostra natural manca de distància crítica, que tendim a tolerar i acceptar mansament "el que ens posin de fons". En el millor dels casos, ens limitem a acceptar o rebutjar amb major o menor grau d'indiferència el tipus de música i la qualitat de la programació del que sona al nostre entorn. Una cop més, ens conformem.\nSi som a l’estació de metro és per desplaçar-nos, no per gaudir d’una ensucrada versió de All of me adaptada per a orquestra de jazz "simfònic". I al pàrquing subterrani del centre comercial tampoc no pretenem descobrir una curiosa versió adaptada per a quartet de cordes de Winds of Change de Scorpions. Tot i això, coincidiran amb mi que hi ha fils musicals més ben fets que altres; seleccions que resulten eficaces per relaxar-nos, enfront d’altres que fan doblement exasperant l'espera telefònica.\nSobre si hi ha un "ús" o "abús" en la utilització de la música com un element funcional, cal recordar la quantitat de botigues, bars i sales que tenen incorporats fils musicals "per defecte", amb volums excessius, programacions repetitives i arbitràries que no reflecteixen ni expressen res en particular (excepte el bon o mal gust del propietari). Si a això afegim el bombardeig de sons i sorolls constant de la nostra ciutat, el resultat més habitual és que, un cop passat l’aclaparament inicial, s'instal·li en el transeünt / oient / consumidor l'apatia, el conformisme i la indiferència.\nAra bé, considero que això es deu més al fet que Barcelona és una ciutat amb alts nivells de pol·lució acústica que no pas a l'existència dels fils musicals. Si la "contaminació auditiva" general de la ciutat estigués millor regulada, segurament la música, fins i tot en els seus usos més "funcionals", s’apreciaria millor. I això actuaria en benefici de tots.\nNo cal ser un especialista per adonar-se que la dimensió acústica és un dels aspectes formals més descuidats, en comparació amb el disseny, l'olor o la il·luminació dels espais. De la mateixa manera que la societat de consum ha desenvolupat el culte al disseny, i ha aconseguit que cada institució, marca o organització requereixi una tipografia o un logotip que els identifiqui, la tendència suggereix que hi haurà una demanda d'empreses i professionals especialitzats en el sector de la producció musical per encàrrec, en la creació de track lists amb una línia estètica precisa i definida, i en la tecnologia associada per implementar el so i la música com a dos elements més de màrqueting susceptibles de ser regulats, controlats i manipulats per crear algun tipus d'identificació o emoció particular en l'oient / consumidor.\nLa pregunta següent i inevitable és: aquesta utilització de la música i serveis derivats vinculats al consum, actua a favor, en contra, o de manera complementària a "La Música, el major bé conegut pels mortals i el cel que habita entre els vius "*?\nLa resposta queda pendent per a un proper article.\n(*) Joseph Addison, "A song for St. Cecilia 's Day", a AC Gulthkelch (comp.), The Miscellaneous Works of Joseph Addison, Londres: G. Bell, 1914, p. 22.


La 32a Mostra Igualada estimula la mirada creativa amb una campanya participativa - Mostra Igualada La 32a Mostra Igualada estimula la mirada creativa amb una campanya participativa – Mostra Igualada\nIgualada - 03 de març 2021\nLa fira, prevista del 15 al 18 d’abril, canvia les dates i finalment se celebrarà del 26 al 30 de maig\nLa Mostra repta el públic a trobar cares en objectes quotidians i a compartir-ho a les xarxes socials\nLes imatges més originals formaran part de l’espot de la 32a edició i entraran al sorteig d’un cap de setmana familiar a una casa rural de l’Anoia\nLa Mostra 2021 ha rebut prop de 600 sol·licituds d’actuació i treballa en diferents formats per poder celebrar-se amb la màxima presencialitat possible\nLa fira d’espectacles infantils i juvenils Mostra Igualada vol estimular els sentits de tots els públics –petits i grans– més enllà de les arts escèniques i, fins i tot, dels dies que dura l’esdeveniment. La 32a edició, prevista del 15 al 18 d’abril, finalment se celebrarà del 26 al 30 de maig 2021. La Fira ha canviat les dates per tal de garantir una celebració amb totes les mesures de seguretat apostant per aconseguir la màxima presencialitat possible en l'exhibició dels espectacles. El nou calendari suposa l’oportunitat de poder-se celebrar amb major normalitat que si hagués tingut lloc el mes d'abril.\nLa 32a edició la protagonitza una campanya gràfica participativa que promou desenvolupar una mirada creativa. La façana d’una casa, una porta o una escombra, tots ells elements ben presents en la nostra vida diària, poden convertir-se, de sobte, en curiosos personatges que ens observen en silenci. Amb l’eslògan ‘Mires o veus?’ la Mostra 2021 repta a tothom a desemmascarar-los, percebent-los d’una altra manera i compartint públicament les troballes a través de les xarxes socials.\nAquesta il·lusió òptica de “veure cares en objectes quotidians” consisteix en un fenomen psicològic conegut com a paridòlia (derivat etimològicament del grec par- éidolon “amb cara”) i és símptoma d’una gran capacitat sensorial. Sovint es relaciona en percebre animals en les formes dels núvols, siluetes a les muntanyes o rostres a les taques de les parets o en vehicles i electrodomèstics... Les possibilitats són infinites i, per la Mostra, representa una excel·lent oportunitat per exemplificar com les arts escèniques, l’art i la cultura en general obren la mirada a través de la imaginació.\n“La paridòlia és un joc estimulant que et porta a mirar les coses d’una altra manera. Provoca que t’hi fixis, que observis amb atenció, i no només les vegis. T’amplia la ment i et deixa sorprendre. Com el teatre que, a partir de la vida real, et transporta a un univers de ficció que t’evoca, emociona i et permet anar més enllà. És per tot arreu, encara que a vegades no ens n’adonem”, reflexiona l’ideòleg de la campanya, el pintor i dissenyador gràfic igualadí Ramon Enrich, autor també de la renovació del logotip de la fira (coincidint amb el 30è aniversari) i de les campanyes de les dues darreres edicions.\nEl cartell de la Mostra 2021 es vincularà a un seguit d’accions promocionals, entre les quals el repte que la ciutadania trobi altres divertits casos de paridòlia i participi activament en l’objectiu de potenciar la mirada creativa. Les imatges es compartiran a través de les xarxes socials amb l’etiqueta #miresoveus i, les més originals, formaran part de l’espot de la fira a més d’entrar al sorteig d’un cap de setmana familiar a l’allotjament rural Can Alemany, a Santa Margarida de Montbui (l’Anoia). El premi compta amb el suport d’Anoia Turisme del Consell Comarcal de l’Anoia i inclou l’estada d’una nit amb l’esmorzar de l’endemà inclòs. Es pot reservar (en època de temporada baixa) dins el termini d’un any. La cerca de paridòlies ja està oberta i, per optar al sorteig, cal haver publicat la o les fotografies (no hi ha límit de participació) fins al 31 de març del 2021.\nPreparant la Mostra Igualada 2021


28 Maig: Dia Internacional d'acció per la salut de les dones. Castelldefels - Web local Castelldefels - Dones en Xarxa\nDel 25 al 31 de maig, Castelldefels viu tot un seguit d’activitats per a celebrar el Dia Internacional d’acció per la salut de les dones. El programa inclou des d’un taller de sexualitat, una xerrada sobre el sòl pelvià, passant per una tertúlia sobre “Quins són els objectius a la vida?” o la presentació del llibre “El sexe que volem les dones”, de la sexòloga Carme Sánchez.\nActivitats totes elles organitzades per l’Ajuntament de Castelldefels, a través del Consell Municipal de les Dones, amb el suport de la Diputació de Barcelona (Àrea d’Igualtat i Ciutadania), l’Institut Català de les Dones i l’Institut Català de la Salut (Servei d’Atenció Primària Delta del Llobregat).\nPodeu veure el programa d’activitats clicant AQUÍ\nEl Dia Internacional d’acció per la salut de les dones sorgeix a partir d’una reunió realitzada després de la V Trobada Internacional Dona i Salut, celebrada l’any 1987 a Costa Rica. La Xarxa de Salut de les Dones Llatinoamericanes i del Carib va proposar el 28 de maig com una data per a la mobilització i la reivindicació, on la salut de les dones fos la protagonista.\nEnguany la jornada destaca que, amb la recent aprovació per part de l’ONU de l’Agenda 2030, els governs han reconegut la igualtat de gènere i l’apoderament de les dones com a elements fonamentals per al desenvolupament sostenible. En aquest sentit, reivindica la necessitat que aquest compromís tingui una aplicació pràctica real que garanteixi el respecte als drets sexuals i reproductius de les dones.\nVeure en línia : 28 Maig: Dia Internacional d’acció per la salut de les dones. Castelldefels


Cal Calones, d'estar sol a sentir-se acompanyat\nPersones que hi viuen des de fa deu anys valoren l'experiència\n4 min. Andorra la Vella 06/01/2019 12:45\n651x366 Carme Lupiola, una de les inquilines del Calones, amb la consellera de Social del comú d'Andorra la Vella, Ester Vilarrubla. / M. F. (ANA) Carme Lupiola, una de les inquilines del Calones, amb la consellera de Social del comú d'Andorra la Vella, Ester Vilarrubla. / M. F. (ANA)\n651x366 Carme Lupiola, una de les inquilines del Calones, al seu pis. / M. F. (ANA) Carme Lupiola, una de les inquilines del Calones, al seu pis. / M. F. (ANA)\nEl projecte dels pisos de cal Calones per a la gent gran del comú d’Andorra la Vella arriba aquest 2019 als deu anys de funcionament. Tres dels inquilins més antics, que porten vivint-hi des del 2009 valoren el que han estat aquests anys residint en aquests habitatges. Quan se’ls demana què representa per a ells ser al Calones no ho dubten i qualificatius com “estupenda” és el que fan servir per valorar l’experiència.\n“M’agrada tot de viure aquí”, explica Carme Lupiola, que hi va arribar el 2009 en companyia del seu marit. Van començar sent usuaris del menjador ja que tots dos treballaven i els anava bé dinar-hi cada dia. Allà va “sorgir la proposta” dels pisos per a la gent gran i com que vivien “en un apartament molt petit” s’hi van inscriure. Des de llavors ella hi ha viscut, primer en companyia del seu marit i ara tota sola, ja que ell està en una residència. Malgrat això, destaca que el fet que s’hagi creat una xarxa entre les persones que hi viuen i que fan servir el menjador fa que estiguin sempre “acompanyats” i que no se sentin sols. Ella és molt activa, ja que participa en les activitats per a la gent gran que fan el comú i això també motiva que es relacioni amb d'altres persones, però cal tenir en compte que moltes altres persones viurien dies sencers sense tenir cap relació amb ningú si no visquessin al Calones o si no fossin usuàries del menjador.\nAquesta “bona convivència” i que els uns ajudin els altres és el que també destaca Núria Marco, que viu al Calones des del novembre del 2009. A més a més, fa èmfasi en el fet que el personal del comú que treballa a les instal·lacions també està molt pendent dels usuaris tant dels pisos com del menjador. “De seguida t’atenen”, remarca. Ella vivia tota sola ja que és vídua des de fa trenta anys i per una “casualitat” va arribar als pisos del Calones. Una persona que treballava al comú va anar un dia a casa seva i quan va veure totes les escales que havia de pujar li va proposar apuntar-se a la llista per ser beneficiària d’un dels habitatges. Ella volia “un pis amb ascensor”, i va aconseguir-ne un deixant enrere la casa on havia viscut durant 47 anys. Des de fa uns mesos, a més, és usuària del menjador, des que la van operar d’un genoll.\nL’Àngel Pla fa 89 anys aquests dies. Viu al Calones des del 2009 i hi va arribar perquè un amic li va comentar que hi havia aquests pisos i el va engrescar a què en “demanés” un. Quan se li demana com es troba en aquest immoble diu que “perfecte” ja que destaca especialment que es coneixen “tots”. També gaudeix dels àpats que se serveixen. Explica que després, a la nit, ja s’ho fa ell com també els diumenges.\nTal com explica la consellera de Social del comú d’Andorra la Vella, Ester Vilarrubla, actualment viuen als quinze pisos nou dones i sis homes. Hi ha una llista d’espera de quatre persones que un cop quedés buit algun dels pisos haurien de ser seleccionades, per saber si compleixen els requisits necessaris. L’any passat tres dels habitatges van quedar lliures, una situació que no es donava des del 2015, i de la “llarga llista” d’espera que hi havia, quan es van comprovar els requisits, va resultar que només una persona va quedar fora, ja que la resta no reunien els condicionants necessaris. Les persones que viuen en aquests habitatges han de satisfer un 25% dels seus ingressos pel lloguer, ja que es considera que és la quantitat justa perquè després tinguin els diners necessaris per poder-los dedicar a altres necessitats. Vilarrubla comenta que a més poden demanar ajudes. En el cas dels usuaris del menjador, la quantitat a satisfer és de 100 euros al mes, per dinar tots els dies de dilluns a dissabte. Actualment, i tal com ja es va comentar, l’hostal Calones serveix una mitjana de 60 àpats diaris i es troba al màxim de la seva capacitat. A més, cada dia es lliuren una desena de menjars a domicili.\nMandicó espera les denúncies dels pisos il·legals a l'hivern\nDos germans arrestats per delictes d'escoltes il·legals i pornografia infantil


Detingut per cometre un atracament en un establiment comercial de Lleida\nEl lladre, després de regirar la caixa enregistradora, ha fugit sense sostreure res\nper Marta Romera 07/05/2021 15:10h\nEls Mossos d'Esquadra han detingut aquest divendres matí un home de 54 anys, de nacionalitat espanyola i veí de Lleida, com a presumpte autor d'un robatori amb violència i intimidació.\nEls fets han passat pels volts de les 8.30 hores, quan un home ha accedit a un establiment d'alimentació, situat al Passeig de Ronda, i ha intimidat amb una navalla, tipus 'papallona', a les dependentes que estaven preparant l'obertura. El lladre, després de regirar la caixa enregistradora, ha fugit sense sostreure res.\nTot seguit, una dotació policial de l'Àrea Regional de Recursos Operatius ( ARRO ) que passava pel lloc ha sentit crits i ha vist com sortia de la botiga un home de manera precipitada i que es cobria el rostre amb una caputxa i unes ulleres de sol.\nReduir i detenir com a presumpte autor del robatori\nImmediatament, l'han aconseguit reduir i detenir com a presumpte autor del robatori. Durant la seva detenció també ha amenaçat amb la navalla als agents i un mosso ha resultat ferit lleu. Els detinguts, amb antecedents, passarà aviat a disposició judicial davant del jutjat d'instrucció en funcions de guàrdia de Lleida.\nFoto: Un camió perd la càrrega en un accident a l'A-2 lleidatana\nPablo Hasel rep avui mateix una altra mala notícia des de la presó


Espanya perd més de 90.000 milions d'euros a l'any per la corrupció, el quart més que més perd a la Unió Europea, equivalents a gairebé el 8% del seu Producte Interior Brut, només per darrere d'Itàlia, França i Alemanya, segons un estudi del grup dels Verds a l'Eurocambra.\nCorrupció i desigualtats\nEspanya bat rècord de nivell de corrupció\nLa corrupció li costa al conjunt de la Unió Europea 904.000 milions d'euros anuals, segons l'estudi, publicat aquest divendres.\nEspanya apareix com el quart país que més perd per culpa de la corrupció, 90.000 milions d'euros a l'any, només per darrere d'Itàlia (prop de 237.000 milions), França (més de 120.000 milions) i Alemanya (més de 104.000 milions).\nSegons dades que recull l'estudi, els 90.000 milions d'euros que li costa a Espanya la corrupció suposen quatre vegades les ajudes destinades als aturats, que representen uns 19.600 milions, més del 90% del pressupost per a salut l'any, que s'eleva a 98.500 milions, o 88% de la despesa destinada a pensions (102.500 milions).\nLa xifra és també 295 vegades la quantitat que el Govern gasta per habitatge, onze vegades el pressupost per a política familiar i ajudes a menors (7.900 milions) i tres vegades més que el pressupost destinat a dependència i ajudes per malaltia (26.600 milions).\nL'estudi també xifra en 1.949 euros el que cada espanyol rebria l'any si es repartís el cost de la corrupció entre els ciutadans o calcula que més de 4 milions de persones, un 9% de la població, podria rebre un salari anual mitjà brut de 20.845 euros.\nEn termes de PIB, la corrupció li costa a Espanya gairebé un 8% del seu PIB i se situa com el quinzè país de la UE on la corrupció pesa més sobre la seva economia.\nLa major corrupció en termes de cost de PIB es dóna a Romania, un 15,6% del PIB equivalent a uns 38.900 milions d'euros, així com un 14% a Grècia (34.000 milions) i Bulgària (11.000 milions d'euros), però també 'es menja' un 13,5% del PIB a Croàcia, el 13% del PIB a Itàlia, Letònia i Eslovàquia, el 12,6% a Polònia, el 12% a República Txeca, el 11% a Hongria i Lituània, el l 8,2% a Estònia, el 8,65% a Malta i el 8,5% a Eslovènia.\nEn canvi, Països Baixos se situa com el país on hi ha menys corrupció, representant tot just un 0,76% del seu Producte Interior Brut (4.400 milions d'euros anuals).\nDinamarca i Luxemburg (2% del PIB en els dos casos), juntament amb el Regne Unit (2,3%) Finlàndia (2,5%) i Suècia (3% del PIB) es troben entre els països amb un menor cost a causa de la corrupció, juntament amb Països Baixos.


3.300 places en centres residencials per a persones majors\nIgualtat obri el termini per a la licitació del servei de 3.300 places en centres residencials per a persones majors\nLa Conselleria d’Igualtat i Polítiques Inclusives ha obert el termini de licitació per procediment obert per a la contractació de 3.300 places en centres residencials de persones majors a la Comunitat Valenciana. El termini per a presentar les ofertes finalitza el 4 de gener de 2017.\nEs tracta d’un concurs obert a totes les empreses, amb la incorporació de les clàusules socials, clàusules antimonopoli, i prevalent la qualitat del servei enfront del preu d’aquest. El contracte serà per a un període de tres anys prorrogables a altres tres, i per un import estimat que ascendeix als 379.739.225 euros.\nLa convocatòria d’aquest concurs cerca atendre la situació creada per l’anul·lació d’una part del model de concertació de places executat per l’anterior Govern valencià, i que una sentència del Tribunal Superior de Justícia de la Comunitat Valenciana (TSJCV) deixe sense validesa.\nD’acord a la normativa que regula els serveis socials en l’àmbit de la Comunitat Valenciana, aquests han de garantir a les persones majors una atenció residencial adequada en aquells casos en els quals aquest recurs siga l’idoni, prestant una atenció preferent a les persones majors més desprotegides i garantint la llibertat d’elecció de centre residencial.\nPer aquest motiu, amb l’objectiu d’atendre la necessitat de provisió de serveis d’atenció residencial per a persones majors en situació de dependència i donada la insuficiència de places públiques, s’ha procedit a la contractació de 3.300 places en centres residencials de la Comunitat Valenciana.\nEntre els aspectes que es van tindre en compte per a l’adjudicació del concurs es troba la proposició econòmica amb el preu/plaça/dia oferit pels licitadors, que es valorarà fins a 35 punts. La qualitat del servei, les característiques de l’edifici i l’oferta d’una sèrie de serveis addicionals al plec i opcionals per als usuaris es valorarà fins a un 65%.\nAixí mateix i amb l’objectiu de desmercantilitzar el sector i posar en el centre la qualitat de les prestacions a l’usuari, s’inclouen en el plec del contracte el compliment de les clàusules socials per a satisfer determinades finalitats d’interés general, com l’estabilitat de l’ocupació, la igualtat d’oportunitats entre homes i dones i la integració social dels col·lectius més desfavorits.\nA les 3.300 places concertades es podrà derivar a aquelles persones majors dependents a les quals se’ls propose l’ingrés en un centre residencial, com a recurs idoni o com a recurs disponible, en el seu Pla Individual d’Atenció (PIA), així com a aquelles persones no dependents que tinguen una necessitat social i s’establisca aquest ingrés mitjançant resolució de la Direcció territorial d’Igualtat i Polítiques Inclusives corresponent.\nEl pressupost per al contracte de 3 anys ascendeix a 188.761.602 euros. Amb la pròrroga d’altres 3 anys, el valor total és de 379.739.225 euros.\nLa Generalitat contractarà 1.000 auxiliars per a la nova campanya d'Estiu Segur


Peces Museo Municipal de Cerámica de Paterna | Relecturas\nPeces Museu Municipal Ceràmica de Paterna\nDivisió sexual/generitzada del treball\nGénere i cicle vital: matrimoni\nGénere i espai\nAquesta inscripció funerària, dedicada per Cornelius Lupulus a la seua esposa, porta la fórmula bene merenti, que bé s’ho mereixia. Eixe reconeixement ens porta a pensar en tots aquells aspectes pels quals la seua esposa era digna d’elogi. La placa va ser trobada durant les excavacions dutes a terme en la vila romana de Paterna. A partir dels textos dels tractadistes agrònoms llatins ens traslladem al paper que van jugar les dones que van viure en l’àmbit rural i el que s’esperava d’elles perquè foren dignes d’eixa inscripció.\nEstereotip de génere. Subjecte que desitja/ objecte desitjat\nGénere i ciclo vital/matrimoni\nGénere i sexualitat\nLa representació icònica de la “mà de Fàtima” en la ceràmica medieval és molt comuna als països de religió islàmica, com a símbol de protecció enfront de malalties, desgràcies i mals esperits. Una de les llegendes associades a aquest símbol mostra l’actitud resignada de Fátima davant la infidelitat del seu marit, significant l’abnegació i la paciència com a actituds femenines adequades per a la relació de parella. La revisió d’aquesta i altres narratives tradicionals expliquen el seu paper en la reproducció de la desigualtat de gènere, articulant processos de socialització diferents per a homes i dones. La pedagogia i les editorials recullen hui aquesta realitat i la superen amb “relectures” en propostes didàctiques a les aules i en les prestatgeries.\nGénere i indumentèria\nGénere i clase social\nLa funció de l’alfabeguer dins de l’habitatge és servir com a test d’alfàbega, planta d’ús culinari i actuar com a ambientador natural, accions lligades en l’àmbit domèstic al gènere femení. No obstant això, la seua decoració ens porta més enllà, entre altres coses a considerar la vestimenta de l’època en què s’insereix i com era representada la dona en la iconografia del segle XV. Així, veiem en aquesta representació l’estereotip de dona amb la silueta ben marcada que reforça altres atributs femenins. Però, realment era així o simplement reflecteix la mentalitat masculina cap a les dones?\nEstereotips de génere: públic /domèstic\nEl cossi és una peça que forma part dels útils presents en l’àmbit domèstic i la funció principal del qual és la realització de la bugada és a dir, llavar i blanquejar la roba. La seua forma és troncocònica, de boca més ampla que la base, però presenta varietat de grandàries depenent de la quantitat de roba a llavar o blanquejar. En l’edat mitjana, després de la rentada en el riu, séquia o curs d’aigua, a l’interior de l’habitatge el treball de blanquejat quedava, igual que el previ de rentada, en mans de la dona, la qual havia de portar l’aigua fins allí i emprar fonamentalment cendra per a la higienització de la roba, per a posteriorment tornar a llavar-la. Aquest treball, mai prou reconegut, ni llavors ni fins a l’aparició de la llavadora, ocupava gran part del dia.\nGénere i història\nEl Socarrat, emprat fonamentalment com a peça decorativa en les sostrades de les estades principals dels habitatges de burgesos o nobles, va ser un suport pictòric que va reunir tota una amalgama de motius decoratius que van des dels trets de la tradició clàssica, de l’imaginari col·lectiu, de la contemplació de la naturalesa fins a la realitat del moment. La “poliorcética”, tan present en el període medieval, ve ací representada per un ballester al costat d’una torre, atacant-la o defensant-la? El personatge és clarament masculí però, la dona podria participar activament en una escena com aquesta o quedaria relegada a altres tasques?\nLes escudelles formaven part de la vaixella domèstica i s’empraven per al consum dels aliments. Aquesta en concret presenta una decoració heràldica amb l’emblema de la família de comerciants toscans Datini. L’aparició d’escuts familiars en les vaixelles venia determinada per una petició expressa del comprador que facilitava a l’artesà terrissaire el model a decorar. Els Datini van ser un dels llinatges de comerciants més reeixits durant la Baixa Edat Mitjana arribant a acumular una considerable fortuna gràcies a les seues empreses i factories mercantils disposades per tot el mediterrani.


Sleep Inn and Suites Shamrock Shamrock (TX) Estats Units - Ofertes d'hotels amb els MILLORS DESCOMPTES EN LÍNIA\n111 East 15th Street, Shamrock, Shamrock (TX), Estats Units, 79079 - Veure al mapa\nConvenientment situat a Shamrock (TX), Sleep Inn and Suites Shamrock és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Tower Station and U-Drop Inn Cafe, Shamrock West Museum, Water Tower Plaza.\nAmb una oferta de serveis hotelers superior i ampla gama d'entreteniment, Sleep Inn and Suites Shamrock és compromet a que la seva estada sigui el més còmoda possible. Els clients de l'hotel poden gaudir de recepció 24 hores, Zones públiques amb Wi-Fi, aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Sleep Inn and Suites Shamrock.\nTots els tipus de viatgers (84) Parelles (55) Viatgers en solitari (8) Famílies amb infants petits (12) Famílies amb infants grans (9) Grups (1)


CEIP Fornells: de maig 2017\nRESULTA QUE AL MÓN HI HA MOLTÍSSIMS FARS\nAquí teniu la mostra que per tot el món podem trobar infinitat de fars per il·luminar els navegants, i noltros no podíem fer de menys que estar al dia! Així que, per informar-nos un poquet, hem usat una bolla del món, on hem trobat assenyalats 10 fars de països diferents, aquí en teniu una mostra! Després les hem cercat per internet i els hem projectat a la paret! Ens han sorprès moltíssim la diferència entre cada un d'aquests, tant de formes, tamanys, llums... una xulada!\nPensau que divendres anam de visita al Far de Cavalleria, així que no vos oblideu dels 6,5€ i de l'autorització pertinent!\nPublicat per CEIP Fornells a 7:44\nQUINES INVESTIGACIONS QUE HAN FET AQUESTS FIETS\nAçò han estat exposicions ben fetes i ben divertides! Cada astronauta de 5 anys s'ha encarregat d'investigar un dels 7 fars de Menorca, i aquí en teniu la mostra! Seguim ben engrescats amb aquest projecte! Veureu que les dues darreres fotos hi apareixen moltes lletres i nombres, vos explicam: a la 1a foto de la pissarra apareix apuntada la distància que hi ha entre cada far i el nivell del mar, cosa que ens ha permès fer una petita comparació i descobrir quin està situat més amunt o quin més avall. Mentre que a la 2a foto de la pissarra, surt la comparació entre els anys que té cada far, per així saber quin és el més antic i quin el més recent! Si vos interessa sebreu...poder fer una ullada pel nostre plafó del projecte del passadís, ja que allà anam registrant tot el que descobrim!\nPublicat per CEIP Fornells a 7:02\nSEGUIM BEN ENGRESCATS AMB ELS FARS\nAvui matí, els astronautes de 4 i 5 anys, hem seguit ben engrescats amb el projecte dels fars, mentre els de 3 feien desdoblament amb na Belén. Resulta que avui hem fet una passeta més i hem volgut conèixer alguns dels fars que hi ha a les Illes Balears! Quins noms més divertits que tenen, tot i que ha estat impossible recordar-los tots, però ja ens ha anat bé per entendre que esteim acompanyadets d'altres illes, cadascuna amb el seu nom pertinent, les quals també tenen diferents fars per orientar els navegants. Aquesta vegada enlloc d'escriure els noms dels fars, ho hem fet "llegint" i relacionant cada un d'aquests amb la imatge. Ha estat tota una aventura! No ens ha donat temps a fer-ho tots, així que aquests dies el seguirem fent! Tenim algunes sorpreses més, així que, podeu estar ben pendents, que açò és molt divertit!\nPublicat per CEIP Fornells a 11:47\nQUINS ARTISTES QUE ESTEIS FETS\nAquí tenim una foto de la majoria dels fars! Encara en falten, però no podíem esperar més a fer aquesta publicació, quina il·lusió! Sou uns artistassos! Qualsevol diria que hem fet un concurs de fars...una monada! Quan tinguem totes les investigacions dels fiets de 5 anys fetes, també vos passarem fotos i veureu quina xulada!\nPublicat per CEIP Fornells a 7:15\nPER MOLTS MÉS, ISABELLA\nJa tornam estar de celebració! Avui n'Isabella fa 4 anys i n'està molt contenta! De ben segur que passarà un super dia de festa i ben divertit! Per molts més, estimada!\nPublicat per CEIP Fornells a 1:17\nQUINA POESIA MÉS DOLÇA\nperdonau que aquest bloc no estigui molt operatiu darrerament, però estàvem esperant que anessiu duent tota la informació i totes les maquetes dels fars per penjar el recull de fotos pertinent. Així que ja sabeu, mans per feina! jiji\nAprofitant la publicació, volem compartir la poesia que hem fet avui dels fars, amb l'ajuda dels fiets que 1r cicle. Aquí la teniu (també la trobareu a la cartellera dels fars, del nostre passadís):\nELS FARS SÓN POLITS COM LA MAR.\nELS FARS BRILLEN COM LES ESTRELLES.\nELS FARS SÓN TANT BONICS PERQUÈ ELS BARCOS NO ES XOQUIN.\nELS FARS SÓN POLITS COM SA LLUNA.\nELS FARS FAN LLUM COM ELS LLAMPS.\nELS FARS BRILLEN COM EL SOL\nI SÓN TANT BONICS COM LA NIT.\nEstem enfeinadíssims amb aquest darrer projecte del curs, així que ja vos anirem compartint les sorpreses i experiències, que no seran poques! Quina xalada que feim!\nPublicat per CEIP Fornells a 11:08\nCONTA CONTES AMB ELS FIETS DE 3R CICLE\nAquí teniu un parell de fotos del conta contes d'ahir matí, que ens va fer el grup de 3 cicle amb el conte "la Rateta que llegia a l'escoleta" de l'editorial "vivim del cuento. Contes desexplicats" que tant ens agraden, ja que fuig de les versions tradicionals que la majoria coneixem.\nPublicat per CEIP Fornells a 6:22\nEls tallers ja es van acabant, així que ben contents vos mostram ses fotos del taller d'aquest matí, amb el pare de n'Eduardo. No vos podeu imaginar lo concentrats i enfeinats que han estat tots els astronautes, s'ho han passat super bé! És una llàstima que ja acabem els tallers, però hem quedat molt molt i molt contents de com han anat tots, mooooltes gràcies!\nPublicat per CEIP Fornells a 3:55


Perinno Lligams: El PP va inaugurar un metro ple de deficiències (publicat al "Menorca Diari Insular" el dia 26 de setembre de 2007)\nEl PP va inaugurar un metro ple de deficiències (publicat al "Menorca Diari Insular" el dia 26 de setembre de 2007)\nEl metro “amfibi” de Jaume Matas\nEl metro de Palma, projecte estrella de l’anterior executiu balear, ha resuiltat ser una obra sense cap previsió, feta a cuita corrent, i que ha fet figa a la primera pluja una mica copiosa que ha caigut a Ciutat.\nAquesta magna obra, té les mancances que hi solen haver als projectes acabats abans d’hora, i sobretot als que es fan amb les presses de rigor, just abans de les eleccions de torn. La poca seguretat del projecte l’ha posat en evidència, cosa la qual repercutirà, sense cap mena de dubte, amb molts centenars de milers d’euros en negatiu a l’erari públic, o el que és el mateix, a la butxaca de tots i cadascun dels ciutadans de les Illes.\nL’executiu Matas va voler donar un cop d’efecte electoral amb la inauguració precipitada d’aquest metro, i no va tenir en compte els informes dels tècnics i les recomanacions d’aquests en diversos aspectes, sobretot en els de seguretat. Ara l’altre govern entrant ho exposa a la llum amb tot luxe de detalls, i això encara deixa més en evidència la gestió de l’anterior gabinet del PP. Les proves dels darrers fets esdevinguts posen en qüestió la seguretat dels usuaris, i ensenyen amb llum i taquígrafs les greus deficiències estructurals i les mancances que pateixen aquestes instal·lacions ferroviàries.\nI és clar, ara l’executiu d’Antich s’hi abona per activa i per passiva, i argumenta raonablement, perquè es remet a les proves. “Això ja es veia venir, perquè amb les presses i el voler guanyar les eleccions...” i moltes coses semblants són les que, ara per ara, es poden sentir al carrer, des de la vox populi. I no sense raó, que és el més trist, sobretot pels que ja es veien governant i decidint, i ara han de fer d’oposició.\nLa millor notícia és que el Govern balear hagi decidit tancar el funcionament del metro de manera indefinida, sense que hi hagi hagut cap desgràcia personal, ja que vistes les imatges de l’aigua ocupant andanes i vies, qualsevol accident massiu hagués pogut passar molt fàcilment. L’estació de Son Fuster Vell va ser la més afectada, ja que en pocs minuts va estar inundada amb quasi dos metres d’aigua, mentre les bombes instal·lades per a buidar-la no donaven a l’abast i es veien impotents davant l’allau hídrica, que es va ajuntar amb els residus fecals provinents de la xarxa de clavegueram que també sobreeixia. I tot això va passar malgrat que, al cap de pocs dies d’inaugurar-se les línies, i amb només una pluja de 25 litres per m2, ja hi va haver una gran inundació a l’estació de Son Sardina, i també l’estació, per la seva profunditat, va servir de claveguera central. Eren moments de canvi polític, i al cap de pocs dies Jaume Matas abandonava el Govern i la política, i també les instal·lacions del metro.\nAra els usuaris es veuran perjudicats, i l’Administració també. Els uns hauran de canviar d’habits de transport, i els altres no tindran més remei que destinar una partida pressupostària afegida per reparar aquests despropòsits.\nDefinitivament a Jaume Matas li van crèixer els nans a tort i a dret. I els ara seus successors polítics ja aprofiten –com és molt normal- la pilota desinflada per fer més llenya encara de l’àrbre caigut. De fet Matas no va tenir gaire sort en el seu mandat. El cas Andratx i la piscina de la Costa dels Pins el van dinamitar de per se. I per un polític com ell això van ser falles de principiant que no s’hauria hagut de permetre, més si volia –com volia- esdevenir la nova cara –neta i més interiorment democràtica- d’un nou Partit Popular a nivell estatal. Altra cosa és que ho pogués evitar, ja que a la nomenclatura no li interessava de cap manera la segona cosa, i potser tampoc no va voler evitar la primera per així tallar d’arrel la segona. Però ell també hi va aportar alguna cosa personal, tot sigui dit. Quan Matas era ministre de Medi Ambient no va aparèixer pel lloc dels fets del Prestige, cosa que li va suposar les lògiques crítiques de la població, i una erosió política important. I quan ha estat president d’aquest país tampoc no ha donat prou la cara ni ha afrontat molts dels seus grans problemes com calia, començant per la política lingüística i la identitat dels ciutadans illencs i acabant per l’amiguisme dels més aviat poc amics. Lògicament, això propicia que qualsevol altra opció política que s’interessi quotidianament per les inquietuts ciutadanes pugi en vots i escons, i acabi guanyant terreny i, com ara, manant. Perquè resultar elegit és governar i estar al servei de tots, dels que t’han votat i dels que no. Malgrat tot però, es pot concloue que –tret d’aquest nyap del metro de Palma i altres fets impresentables com els esmentats abans- ni el govern de Matas era tan dolent, ni el del pacte ha pogut demostrar encara res en cap aspecte –excepte en les crítiques que té un excel·lent-, pel poc temps que ha tingut. Però el que és segur és que sempre, cadascú recull el que sembra, i el metro de Ciutat ha resultat ser la millor collita de Matas, i de moment també la millor d’Antich, encara que per raons ben diferents.\nPublicat per Santi Capellera i Rabassó a dimecres, de setembre 26, 2007\nEl PP va inaugurar un metro ple de deficiències (p...


Carmen 113 presenta el seu èxit «Discutir desnudos» al Teatre de Roses - Empordà\nCarmen 113 presenta el seu èxit «Discutir desnudos» al Teatre de Roses\nLa banda gironina ha deixat el rock més dur dels seus inicis per un estil pop més ballable\nEls integrants del grup gironí Carmen 113 EMPORDA.INFO\nEls integrants del grup gironí Carmen 113\nEl grup gironí Carmen 113 actua aquest dissabte a les 10 del vespre al Teatre Municipal de Roses dins del cicle Viumúsika. La banda, que va formar-se l'any 1998, i que en els seus inicis es decantava per un rock més dur, presenta el seu quart disc «Discutir Desnudos» (U98 Music- 2018), d'un estil pop més ballable. Durant el concert, també repassarà alguns temes de l'anterior treball «Mecanismos de Defensa».\nEl sextet, format per Jaume Nadal (veu), Alfredo Moreno (guitarra), Albert Casellas (teclats), Roger Tor (baix), Jordi Martin (guitarra) i Rafa Gallardo (bateria), es defineix com «una banda d'indie/pop amb tocs d'electrònica». A les seves lletres, a les quals donen molta importància, hi traspua sinceritat i vivències personals. La formació va començar a emergir cap a una estabilitat en el mercat i de públic a partir d'haver telonejat Vetusta Morla i Izal en passades edicions del festival Temporada Alta de Girona.\nEl treball que presenten a Roses, enregistrat als estudis Music Lan d'Avinyonet i al mateix estudi de la banda, ha tingut una rebuda extraordinària a la plataforma Spotify, arribant a les 700.000 reproduccions. De fet, va entrar a diferents llistes oficials i va aconseguir estar més de dues setmanes a Los Más Virales México. Cal dir que més del 50% dels seus streamings provenen d'Hispanoamèrica, sobretot de Mèxic.